recursal/SuperWikiNEXT-32B huggingface dataset:
Antro Säilä
**Antro Säilä** (29. maaliskuuta 1963) on Suomen Pakkausyhdistys ry:n toimitusjohtaja. Koulutukseltaan hän on metsänhoitaja, M.Sc. (Forestry).

Ura
---

Antro Säilä aloitti uransa vuonna 1989 Yhtyneet Paperitehtaat Oy:ssä, jossa hän toimi Simpeleen kartonkitehtaan apulaismyyntipäällikkönä. Simpeleeltä hän muutti Ranskaan kesällä 1992 Schauman S.A. Bihorelin eli Ranskan Kymmene Oyj:n palvelukseen tittelillä Chef des ventes. Muutto takaisin Suomeen koitti keväällä 1996 kun Säilä aloitti UPM-Kymmene Oyj:n vaneriliiketoiminnan tuotepäällikkönä. Myöhemmin hän jatkoi Business Managerina samassa liiketoimintayksikössä. UPM Kymmene Oyj:n Puutuotetoimialan tutkimus- ja kehitysjohtajana Antro Säilä toimi vuodet 2003-2007 ja saman yhtiön vaneriliiketoiminnan tutkimus-ja kehitysjohtajana 2007-2008. UPM Kymmenestä hän siirtyi Metsäteollisuus ry:hyn. 

Metsäteollisuus ry:n liiketoiminta- ja innovaatioyksikön johtajana Säilä toimi 1.4.2008-31.12.2014, jossa hänen vastuulleen kuului metsäteollisuuden kilpailukykyyn, liiketoiminnan sektoreihin ja standardisointiin sekä tutkimus-, kehitys- ja innovaatioympäristöön liittyneet kysymykset. 

Suomen Pakkausyhdistys ry:n toimitusjohtajana Antro Säilä aloitti 1.1.2015. Hän toimii myös yhdistyksen julkaiseman Pakkaus-lehden päätoimittajana.

Luottamustoimet
---------------

* Suomen Pakkauskierrätys RINKI Oy, hallituksen puheenjohtaja 2014-
* Scandinavian Packaging Association SPA, chairman 2018-
* The European Packaging Institutes Consortium (EPIC), President 2019-
* World Packaging Organization WPO, Vice President Sustainability 2018-2020
* Pakkauskillan kiltaneuvoston jäsen 2018-

Yksityiselämä
-------------

Vaimo: lastenlääkäri Hanna Säilä, kolme lasta, harrastukset: Golf (tasoitus 9.7)

Lähteet
-------

* Metsäteollisuus ry pestasi johtajan UPM:ltä | Farmit
* 27.3.2023
* https://www.linkedin.com/in/antro-s 27.3.2023
* 27.3.2023
**Drépano** (kreik. Δρέπανο, kath.kreik. Δρέπανον, *Drépanon*) on Kreikan kylä, joka kuuluu hallinnollisesti Náfplion kuntaan, Argoliin alueyksikköön ja Peloponnesoksen alueeseen. Kylän väkiluku on 1 272 (vuonna 2011).

Drépanon Pyhien Adrianoksen ja Natalian (*Ágioi Adrianós kai Natalía*) kirkko.
Drépanon kylä sijaitsee Argoliinlahden pohjoisosassa olevan pienemmän lahden pohjukassa noin kahdeksan kilometriä itäkaakkoon Náfplion kaupungista. Kylän vanha osmanivallan ajalta periytynyt nimi oli *Chaïdárion* (Χαϊδάριον) eli *Chaïntári* (Χαϊντάρι), joka tuli seutua hallinneesta Agha Haidarista. Nykyinen nimi otettiin käyttöön vuonna 1930.

Drépano muodostaa myös laajemman kyläyhdyskunnan (Τοπική Κοινότητα Δρεπάνου, *Topikí Koinótita Drepánou*), johon kuuluvat varsinaisen Drépanon kylän lisäksi kylät Kallithéa, Marathéa, Néa Marathéa ja Vivári. Koko yhdyskunnan väkiluku on 1 749. Vuodesta 1997 se kuului Asínin kuntaan ja vuodesta 2011 lähtien Náfplion kunnan Asínin kunnallisyksikköön.

Lähteet
-------

1. 1 2 3 4  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)
2. 1 2  Δρέπανο *City of Nafplio*. Viitattu 3.10.2022.
3. ↑  Chaidarion – Drepanon *Name Changes of Settlements in Greece*. Institute for Neohellenic Research. Viitattu 3.10.2022.
4. ↑  Χαϊδάρι / Δρέπανον *Διοικητικές μεταβολές οικισμών*. ΕΕΤΑΑ. Viitattu 3.10.2022.

Aiheesta muualla
----------------

* Kuvia tai muita tiedostoja aiheesta **Drépano** Wikimedia Commonsissa
Amalie Skram
**Berta (Berthe) Amalie Skram**, o.s. *Alver* (22. elokuuta 1846 Bergen, Norja – 15. maaliskuuta 1905 Kööpenhamina, Tanska) oli tanskalais-norjalainen, realistinen kirjailija, aikansa merkittävin naispuolinen norjalainen kirjailija. Skram kuului Norjan ohjelmanaturalismin puhdastyylisimpiin edustajiin. Hänen pääteoksensa on naturalistinen sukuromaanisarja *Hellemyrsfolkene* (4 nid. 1887–1898),, jossa Skram kertoo perinnöllisyyden ja ympäristön vaikutuksesta yksilöön. Hänen muita teoksiaan ovat ainakin *Constance Ring* (1885), *Lucie* (1888) sekä näytelmä *Agnete* (1893). Skramin romaaneissa henkilöt ovat usein perikatoon tuomittuja, naiset ympäristötekijöiden vuoksi rakkauteen ja äitiyteen pystymättömiä. Hän kuvaa tuotannossaan myös onnettoman avioliiton katkeria hedelmiä. Skram kirjoitti selvästi naisnäkökulmasta ja joutui taistelemaan yleistä mielipidettä vastaan, joka piti hänen romaanejaan epäsiveellisinä. Ollessaan vuosina 1884–1890 naimisissa tanskalaisen kirjailijan Erik Skramin kanssa hän asui Tanskassa, mutta hän ei koskaan tuntenut Tanskaa kotimaakseen.

Skramin mukaan on nimetty vuosittain myönnettävä norjalainen kirjallisuuspalkinto Amalie Skram -palkinto.

Suomennettu tuotanto
--------------------

Skramin tekstejä on teoksessa *Murtuvien roolien aika: antologia pohjoismaista kirjallisuutta vuosisadan vaihteesta*, toim. Lise Ettrup, Laatusana 1994 ISBN 951-9062-32-7

* Kirjeenvaihtoa; Bjørnstjerne Bjørnson ja Amalie Skram
* Ruusu

Lähteet
-------

1. ↑  Amalie Skram, Norsk biografisk leksikon, viitattu 18.11.2017
2. 1 2 3  Otavan Suuri Ensyklopedia, s. 4767
3. ↑  *Spectrum, osa 8*, s. 379. Helsinki: WSOY, 1979. ISBN 951-0-07247-89.
4. 1 2 3  *Otavan iso Fokus 6*, s. 3839. Helsinki: Otava, 1974. ISBN 951-1-01236-3.
5. 1 2  *Otavan Iso tietosanakirja 7*, palsta 1563. Helsinki: Otava, 1964.
6. ↑  *Spectrum tietokeskus: 16-osainen tietosanakirja. 16. osa, Pienhakusanat ja hakemisto: Pl–ö*. Helsinki: WSOY, 1983. ISBN 951-0-07255-9. *lähde tarkemmin?*
7. ↑  Amelie Skram-prisen Store norske leksikon (norjaksi)

Aiheesta muualla
----------------

* Kuvia tai muita tiedostoja aiheesta **Amalie Skram** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Ruotsi
* Tšekki
* Australia
* Alankomaat

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* IdRef

 |

 |
**Dryosaurus** (nimen merkitys: "tammilisko") oli ornithopodeihin kuulunut kasvinsyöjädinosaurussuku. Se eli 156–145 miljoonaa vuotta sitten myöhäisjurakaudella. *Dryosauruksen* fossiileja on löydetty Yhdysvalloista.

Nimi
----

*Dryosaurus* tarkoittaa "tammiliskoa". Dinosaurus sai nimensä sen suussa olleista tammenlehden muotoisista hampaista.

Koko ja ulkonäkö
----------------

*Dryosauruksen* pituus oli 2,4–4,3 metriä ja paino arviolta 75 kilogrammaa. Aikuisen *Dryosauruksen* maksimikokoa on vaikea arvioida, sillä kaikki tunnetut yksilöt näyttävät olleen kuollessaan keskenkasvuisia.

*Dryosaurus* käveli kahdella jalalla. Sillä oli kevyt rakenne, pitkät jalat, pitkä kaula ja jäykkä häntä. Lisäksi *Dryosauruksella* oli nokka ja lehden muotoisia hampaita suun takaosassa. Molemmissa käsissä oli viisi sormea.

*Dryosauruksen* jäänteiden tutkimus osoittaa, että kallo kävi läpi huomattavan muutoksen kasvaessaan. Tämän näkee siitä, että pienempien, nuorten yksilöiden silmät olivat kokoon suhteutettuna suuremmat kuin suuremmilla yksilöillä. Kun eläin kasvoi, kallo laajentui eteenpäin, mikä johti suuremman kuonon syntymiseen.

Nopeus
------

Koska *Dryosauruksella* ei tiedetä olleen suojaukseen soveltuneita ominaisuuksia, se luultavasti luotti nopeuteen ja ketteryyteen paetakseen saalistajia. Vahvoilla jaloillaan se juoksi nopeasti saalistajia karkuun.

Fossiililöydöt
--------------

*Dryosauruksen* hammas sivultapäin (vasemmalla) ja edestäpäin (oikealla) katsottuna. Keskellä kuvaa on *Dryosauruksen* vasemman takaraajan luut.
*Dryosauruksen* fossiileja on löydetty Morrisonkerrostumasta, Yhdysvalloista. Ensimmäinen löytö tehtiin Wyomingissa. *Dryosauruksesta* löydettyihin fossiileihin lukeutuu useita, eri-ikäisiä yksilöitä.

*Dryosauruksesta* on löydetty niin aikuisten kuin nuorten yksilöiden luurankoja ja kalloja. Eräs aikuisen yksilön kallo on maailman täydellisin ja parhaiten säilynyt dinosauruksen kallo. Hiekkasedimentit ovat sallineet *Dryosauruksen* jäänteiden säilyä loistavan yksityiskohtaisesti rikkoutumatta. Eräs *Dryosauruksen* luuranko on kaikkein täydellisin löytö läntisellä pallonpuoliskolla.

Ravinto
-------

*Dryosauruksen* lantio vasemmalta päin katsottuna.
*Dryosaurus* oli kasvinsyöjä. Sillä oli suussa tammenlehden muotoisia hampaita, mikä on merkitty ominaispiirre sellaisilla kasvinsyöjädinosauruksilla, jotka ruokailivat rehevässä kasvillisuudessa. *Dryosauruksella* oli myös nokka, mitä se saattoi käyttää kasvien paloitteluun. Jotkut paleontologit ovat myös harkinneet poskien olemassaoloa, estämään ruuan putoaminen pois suusta.

Lähteet
-------

1. 1 2 3  DRYOSAURUS *DinoChecker*.  12.4.2014. Viitattu 10.7.2017. (englanniksi)
2. 1 2 3 4 5 6 7 8 9  Dryosaurus *Prehistoric Wildlife*. Viitattu 10.7.2017. (englanniksi)
3. 1 2 3  Dryosaurus altus Dinosaur National Monument (U.S. National Park Service). Viitattu 10.7.2017. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q131085
* Fossilworks: 38731
* GBIF: 4823065
* IRMNG: 1064300

 |

 |
|  |
| --- |
| **Amenhotep hieroglyfein** |
| **syntymänimi** |
| 

|  |  |  |  |  |  |
| --- | --- | --- | --- | --- | --- |
|  | 

|  |
| --- |
|  |
|  |
|  |

 |  |

 |
| *Amenhotep*Amon-jumala on tyytyväinen |
| **valtaistuinnimi** |
| 

|  |  |  |  |  |  |
| --- | --- | --- | --- | --- | --- |
|  | 

|  |
| --- |
|  |
|  |
|  |

 |  |

 |
| *Djeserkara*Ra-jumalan sielu on pyhä |

**Amenhotep I** hallitsi Egyptiä Uuden valtakunnan 18. dynastian aikaan vuosina 1525–1504 eaa. Ensimmäiset vuotensa hän hallitsi todennäköisesti äitinsä rinnalla. Amenhotepin viimeisinä vuosina hänen kenraalinsa Thutmosis I toimi hänen kanssahallitsijanaan.

Amenhotepin isä oli hänen edeltäjänsä faarao Ahmose ja hänen äitinsä oli kuningatar Ahmose-Nefertari. Hänen vaimojaan olivat mm. Aahotep II sekä Ahmose-Merytamon. Hänen ainoa poikansa Amenemhat kuoli nuorena, joten hänellä ei ollut perillisiä.

Amenhotep joutui heti hallituskautensa alussa koetukselle, kun libyalaiset valtasivat Ala-Egyptin. Hän onnistui kuitenkin ajamaan libyalaiset pois Egyptistä. Hänen tiedetään johtaneen myös sotaretken Nubiaan, jossa hän onnistui lyömään nubialaiset joukot. Lisäksi hän laajennutti Karnakin temppeliä arkkitehtinsa Ienin avustuksella.

Amenhotep haudattiin Dra Abu el-Nagan alueelle Thebassa. Hänen muumionsa oli vuonna 1880 löydetyssä muumiokätkössä, yhä kuolinnaamio kasvoillaan. Muumio on nykyään Kairon museossa ja on ainoa kuninkaallinen muumio jota ei ole avattu.

Amenhotep I:n muumio.

Lähteet
-------

1. ↑  Margaret Bunson: *Encyclopedia of ancient Egypt*, s. 29. Infobase Publishing, 2002. ISBN 9780816045631.

Aiheesta muualla
----------------

* Kuvia tai muita tiedostoja aiheesta **Amenhotep I** Wikimedia Commonsissa

|  |  |  |
| --- | --- | --- |
| Edeltäjä:**Ahmose** | **Egyptin faarao**18. dynastia | Seuraaja:**Thutmosis I** |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
	+ 2
	+ 3
* WorldCat
	+ 2
	+ 3

 |
|  |
| Kansalliset | 
* Saksa
* Israel
* Yhdysvallat
* Alankomaat

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
Sir George Gabriel Stokes 1860-luvulla.
**George Gabriel Stokes**, baronetti (13. elokuuta 1819 Skreen, Irlanti – 1. helmikuuta 1903 Cambridge, Englanti) oli irlantilaissyntyinen matemaatikko ja fyysikko. Hän teki koko uransa Cambridgen yliopistossa, jonka Lucas-professuurin haltija hän oli vuodesta 1849 aina kuolemaansa saakka. Stokes teki uraauurtavia tutkimuksia virtausdynamiikassa (muun muassa Navierin–Stokesin yhtälöt), optiikassa ja matemaattisessa fysiikassa (muun muassa Stokesin lauseen popularisointi).

Stokesin lause on saanut nimensä George Stokesin mukaan. Lauseen kuitenkin keksi skotlantilainen William Thomson (tunnetaan paremmin nimellä lordi Kelvin). Stokes sai lauseen Thomsonin kirjeestä vuonna 1850 ja pyysi vuonna 1854 oppilaitaan Cambridgen yliopistossa todistamaan sen oikeaksi. Vuonna 1851 Stokes esitteli ensi kerran virtausmekaniikkaan liittyvän vakion, joka myöhemmin nimettiin sen vuonna 1883 esitelleen fyysikko Osborne Reynoldsin mukaan. Näiden vuoden 1851 tutkimusten tuloksena syntyi Stokesin laki.

Stokes oli Cambridge Philosophical Societyn puheenjohtajana vuosina 1859–1861 ja Lontoon Royal Societyn puheenjohtajana vuosina 1885–1890. Vuonna 1893 Royal Society myönsi hänelle Copley-mitalin. Vuosina 1886–1903 Stokes oli Lontoon Victoria-instituutin puheenjohtaja tarkoituksenaan tutkia tieteen ja uskonnon yhtäläisyyksiä. Stokes aateloitiin vuonna 1899.

Lähteet
-------

1. ↑  George Gabriel Stokes
2. ↑  Boyer, Carl B. & Merzbach, Uta C.: *Tieteiden kuningatar – Matematiikan historia, osa II*, s. 778–780. Suomentanut Kimmo Pietiläinen. Helsinki: Art House, 1994. ISBN 951-884-158-6.
3. ↑  Stewart, James: *Essential Calculus: Early Transcendentals*, s. 786. Thomson Brooks/Cole, 2010. ISBN 9780538497398. (englanniksi)
4. ↑  Acheson, D. J.: *Elementary Fluid Dynamics: Oxford Applied Mathematics and Computing Science Series*, s. 264. Clarendon Press, 1990. ISBN 978-0198596790. (englanniksi)
5. 1 2  Pickover, Clifford: *Archimedes to Hawking: Laws of Science and the Great Minds Behind Them*, s. 340, 342. Oxford University Press, 2008. ISBN 9780195336115. (englanniksi)

Aiheesta muualla
----------------

* Kuvia tai muita tiedostoja aiheesta **George Gabriel Stokes** Wikimedia Commonsissa

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Australia
* Kreikka
* Alankomaat
* Vatikaani

 |
|  |
| Tieteilijät | 
* MathSciNet
* Mathematics Genealogy Project
* zbMATH

 |
|  |
| Taiteenala | 
* Photographers' Identities

 |
|  |
| Henkilöt | 
* Irlanti
* Deutsche Biographie
* Trove

 |
|  |
| Muut | 
* SNAC
* IdRef

 |

 |
Mahdollisesti Gilgamešia esittävä veistos Assyrian kuninkaan Sargon II:n palatsista.
**Gilgameš** tai **Gilgamesh** (sumeriksi *Bilgames*) on tunnetuin muinaisen Mesopotamian sankareista ja Gilgameš-eepoksen päähenkilö. Hän oli sumerilainen kuningas, joka hallitsi Urukin kaupungissa vuoden 2700 eaa. tienoilla. Kaiken kaikkiaan hänestä kerrotaan viidessä muinaisessa sumerilaisessa kertomuksessa. Vanhassa sumerilaisessa kuninkaiden luettelossa kerrotaan, että Gilgamešin äiti oli jumalatar Ninsun, ja eepoksessa hänen isäkseen mainitaan kuningas Lugalbanda. Hän oli siten osaksi jumala ja osaksi ihminen.

Vaikka Gilgameš on luultavasti ollut todellinen historiallinen henkilö ja Urukin hallitsija, eepoksissa ja runoelmissa kerrotut sankarityöt ja retket ovat pelkkiä myyttisiä taruja, joista ei ole historiallisia todisteita.

Lähteet
-------

1. ↑  Ira Spar: Gilgamesh The Metropolitan Museum of Art. Viitattu 8.9.2016. (englanniksi)
2. 1 2 3  Gilgamesh *Encyclopaedia Britannica. Britannica Academic*. Encyclopædia Britannica Inc. Viitattu 6.9.2015. (englanniksi)
3. ↑  Gilgamesh, the hero-king of Uruk British Museum.  Arkistoitu 13.12.2013. Viitattu 7.9.2013. (englanniksi)

Aiheesta muualla
----------------

* Kuvia tai muita tiedostoja aiheesta **Gilgameš (kuningas)** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
	+ 2
	+ 3
	+ 4
	+ 5
	+ 6
	+ 7
	+ 8
* WorldCat
	+ 2
	+ 3
	+ 4

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Puola

 |
|  |
| Taiteenala | 
* ULAN

 |
|  |
| Muut | 
* IdRef

 |

 |
**Dráman arkeologinen museo** (kreik. Αρχαιολογικό Μουσείο Δράμας, *Archaiologikó Mouseío Drámas*) on arkeologinen museo Dráman kaupungissa Kreikassa. Se esittelee kaupungista ja sen lähiympäristöstä löydettyä arkeologista aineistoa.

Museo avautui vuonna 1999. Museorakennuksen rakennutti Dráman kunta, jonka jälkeen se lahjoitettiin Kreikan valtiolle.

Kokoelmat
---------

Museon kokoelmiin kuuluu esineitä paleoliittiselta kivikaudelta jälkibysanttilaiselle ajalle ja aina siihen saakka, kun Dráma liitettiin Kreikkaan vuonna 1913. Varhaisimmat löydöt ovat Angítis-joen luolasta noin ajalta 50000 eaa. Esihistoriallisen ajan kokoelmiin kuuluu myös keramiikkaa, työkaluja, aseita ja koruja neoliittiselta kaudelta Sitagroín ja Arkadikóksen asutuksista ajalta 6000–4000 eaa.; pronssikaudelta mm. Potámista ja Exochísta; sekä varhaiselta rautakaudelta.

Antiikin ajalta museon kokoelmiin kuuluu muun muassa attikalaista keramiikkaa 500- ja 400-luvuilta eaa.; veistoksia, mukaan lukien marmorinen Dionysoksen rintakuva, joka on varhaisin osoitus kyseisestä kultista alueella; sekä roomalaisen ajan löytöjä pääosin Filippoin kaupungista sekä muun muassa Gramménista, josta on löydetty suurikokoinen Tiberius Claudius Maximuksen hautakivi. Kokoelmiin kuuluu myös varhaiskristillisen ajan keramiikkaa, jalokiviä ja rahoja; osmanivallan aikaisia ikoneita ja rahoja; jälkibysanttilaisen ajan kirkkojen osia; sekä valokuvia Dráman kaupungista 1800-luvun lopulta ja 1900-luvun alusta.

* Astioita varhaiselta pronssikaudelta.Astioita varhaiselta pronssikaudelta.
* Kypärä varhaiselta rautakaudelta.Kypärä varhaiselta rautakaudelta.
* Dionysoksen rintakuva.Dionysoksen rintakuva.
* Tiberius Claudius Maximuksen hautakivi, Gramméni.Tiberius Claudius Maximuksen hautakivi, Gramméni.
* Varhaiskristillisen ajan koristeosia rakennuksista.Varhaiskristillisen ajan koristeosia rakennuksista.
* Aurinkokellon osa vuodelta 1069.Aurinkokellon osa vuodelta 1069.

Lähteet
-------

1. 1 2 3  Archaeological Musem of Drama: Description Ministry of Culture and Sports. Viitattu 30.5.2016.
2. 1 2 3  Archaeological Museum of Drama (Lisenssi: Creative Commons Attribution-Share Alike 3.0 Unported) *Museums of Macedonia*. Viitattu 30.5.2016.

Aiheesta muualla
----------------

* Kuvia tai muita tiedostoja aiheesta **Dráman arkeologinen museo** Wikimedia Commonsissa
**America** oli Ranskan laivaston vuonna 1788 vesillelaskettu 74-tykkinen Téméraire-luokan linjalaiva.

Valmistus
---------

*Pääartikkeli: Téméraire-luokka*
Alus tilattiin Brestin telakalta, missä köli laskettiin 1787. Se laskettiin vesille 21. toukokuuta 1788 ja otettiin palvelukseen 1789.

Palvelus
--------

Alus osallistui 1. kesäkuuta 1794 toiseen Ushantin taisteluun, jossa sen valtasi *HMS Leviathan*. Amiraliteetti nimesi aluksen *HMS Impétueux'ksi*, koska laivastossa oli jo *HMS America*.

Aluksen päällikkyyden vastaanotti 5. lokakuuta 1796 John Willet Payne. Huollon jälkeen alus siirtyi 11. lokakuuta Portsmouthista Spitheadiin jatkamaan varustamista. Se aloitti palveluksensa Kanaalissa 28. lokakuuta ja palasi Spitheadiin 1. tammikuuta 1797. Payne menetti päällikkyyden heikon terveytensä vuoksi, jolloin uudeksi päälliköksi tuli Sampson Edwards ja edelleen 1. maaliskuuta 1799 Sir Edward Pellew.

Maaliskuussa osa miehistöstä nousi kapinaan. Merijalkaväen osaston pysyessä kuitenkin päällikölle uskollisena sai Pellew kukistettua kapinan. Kolme kapinoitsijaa hirtettiin ja kuutta muuta kierrätettiin laivaston aluksilla, kunnes heidät sijoitettiin muualle.

Alus osallistui 4. kesäkuuta 1800 Quiberoninlahden taisteluun. Se osallistui Napoleonin sotiin ja romutettiin vuonna 1813.

Lähteet
-------

* Winfield, Rif & Roberts, Stephen S.: *French Warships in the Age of Sail 1786–1861 – Design, Construction, Careers and Fates*. Minnesota, Yhdysvallat: Seaforth Publishing, 2015. ISBN 978-1-84832-204-2. (englanniksi)

### Viitteet

1. ↑  Winfield, Rif s. 89
*Shinshūmaru*
**Shinshūmaru** oli keisarillisen Japanin laivaston maihinnousutukialus toisessa maailmansodassa.

Valmistus
---------

Aluksen köli laskettiin vesille 8. huhtikuuta 1933. Alus valmistui 14. maaliskuuta 1934 ja siirtyi laivaston palvelukseen 15. marraskuuta 1934.

Palvelus
--------

Alus toimi sodan aikana lentokoneidenkuljetustehtävissä. Alukseen osui 1. maaliskuuta 1942 torpedo Jaavalla Banteninlahdella, ja se upposi matalaan veteen. Hylky nostettiin ja se kunnostettiin vuonna 1943. Alus vaurioitui 3. tammikuuta 1945 torpedo-osumasta sen ollessa paluumatkalla Leytensaarelta Takaoon koneidenkuljetustehtävän jälkeen. 5. tammikuuta Yhdysvaltain laivaston Task Force 38 upotti aluksen 40 merimailia Takaosta lounaaseen.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Japanese amphibious assault ship Shinshū Maru

Lähteet
-------

* Jentschura, Hansgeorg; Jung, Dieter & Mickel, Peter: *Warships of the Imperial Japanese Navy, 1869–1945*. Lontoo: Arms & Armour Press, 1977. ISBN 0-85368-151-1. (englanniksi)

### Viitteet

1. ↑  Jentschura, Jung & Mickel 1977, s. 231.
Yhtyeen jäsenet vuonna 1975 julkaistun *Hearts*-albumin mainoskuvassa.
America esiintymässä alankomaalaisessa *TopPop*-ohjelmassa vuonna 1972.
**America** on amerikkalainen rock -yhtye, jonka Gerry Beckley, Dewey Bunnell ja Dan Peek perustivat Lontoossa vuonna 1967. Yhtyeen jäsenet olivat tavanneet toisensa Lontoossa, jossa kaikkien kolmen muusikon isät olivat Yhdysvaltain ilmavoimien palveluksessa. America oli varsin tunnettu etenkin 1970-luvulla, jolloin se julkaisi useita suosittuja kappaleita, kuten "Ventura Highway", "Tin Man", "Sister Golden Hair" ja "A Horse With No Name". Vuonna 1972 America voitti parhaan uuden artistin Grammy-palkinnon. 

16. tammikuuta 2007 yhtye julkaisi studioalbumin *Here & Now*, joka oli sen ensimmäinen yli kahteenkymmeneen vuoteen.

Diskografia
-----------

* *America* (1972)
* *Homecoming* (1973)
* *Hat Trick* (1973)
* *Holiday* (1974)
* *Hearts* (1975)
* *Hideaway* (1976)
* *America Live* (1977)
* *Harbor* (1977)
* *Silent Letter* (1979)
* *Alibi* (1980)
* *A View From the Ground* (1982)
* *Your Move* (1983)
* *Perspective* (1984)
* *In Concert* (1990)
* *Hourglass* (1994)
* *King Biscuit Flower Hour* (1996)
* *Human Nature* (1998)
* *Highway: 30 Years of America* (2000)
* *Holiday Harmony* (2002)
* *Here & Now* (2007)
* *Live In Concert: Wildwood Springs* (2008)
* *Hits: 40th Anniversary Edition* (2011)
* *Back Pages* (2011)
* *Lost & Found* (2015)
* *The Warner Years 1971–1977* (2015)
* *Archives, Vol. 1* (2015)
* *An Introduction To : America* (2017)
* *The Capitol Years 1979-1985* (2019)

Aiheesta muualla
----------------

* Kuvia tai muita tiedostoja aiheesta **America** Wikimedia Commonsissa

* American viralliset kotisivut (englanniksi)
* American virallinen fanisivusto (englanniksi)
**Jingit** tai muilta nimiltään **ginit**, **chinit** tai **chingit**, ovat etninen vähemmistö Kiinassa. Jingit asuttavat alueita Kiinan ja Vietnamin rajalla sekä Jiangwein, Wutoun ja Shanxinin saaria Tonkininlahdella. Saaret kuuluvat Fangchengin kuntaan Guangxissa. Yhteensä heitä on noin 20 000.

Historia
--------

Tutkijoilla on ollut vaikeuksia selvittää jingien alkuperää. Kansanperinteen ja vanhojen vietnamilaisten kirjoitusten mukaan he ovat peräisin Vietnamin alueelta ja muuttivat nykyisille asuinseuduilleen 1500-luvulla. He eivät kuitenkaan puhu kielenään vietnamilaisperäisiä kieliä, vaan Guangdongista lähtöisin olevaa kantoninkiinaa. Kommunistien voitto Kiinan sisällissodassa vuonna 1949 toi muutoksia jingien perinteiseen kalastuselinkeinoon. He aloittivat syvänmerenkalastuksen ja osteriviljelmät hallinnon tuella. 1980-luvulla Kiina aloitti myös meren kuivattamisen lisämaan saamiseksi. Näin esimerkiksi Jingsaaret yhdistyivät mantereeseen. Lisämaan takia myös maanviljelyksen merkitys kasvoi. Nykyisin noin kolmasosa jingeistä asuu kaupungeissa.

Kulttuuri
---------

Jingien perinteinen elinkeino on kalastus, jota harjoitettiin sekä joissa että merellä. Heillä oli tähän liittyneitä tapoja, kuten se, että kattiloita ja pannuja ei saanut asettaa ylösalaisin, koska se muistutti kaatuneista veneistä. Samaan liittyi sanan "öljy" välttely, koska se muistutti sanaa uida ja veden varaan joutuminen muistutti jälleen veneonnettomuuksista. Jiangit harjoittavat useita eri uskontoja, kuten taoismia, buddhalaisuutta ja animismia. Noin kymmenesosa heistä on lisäksi roomalaiskatolilaisia 1800-luvulla Indokiinassa toimineiden ranskalaisten lähetyssaarnaajien vaikutuksesta.

Lähteet
-------

1. 1 2  James S. Olson: *An ethnohistorical dictionary of China*, s. 158–159. Greenwood Press, 1998. ISBN 0–313–28853–4. (englanniksi)
**C.16 Typhoon** on Espanjan ilmavoimien (esp. *Ejército del Aire*) käyttämä mallinimi sen hankkimista 73 Eurofighter Typhoon -hävittäjästä.

Hankinta ja valmistus
---------------------

Espanjan piti alkuperäisen suunnitelman mukaan hankkia 85 Typhoonia, mutta budjettileikkausten vuoksi lopullinen hankintamäärä jäi 73:een.

Hankituista 19 Tranche 1 -koneesta yksi (CE.16-18) tuhoutui elokuussa 2010 ja koekoneena ollut IPA4 (C.16-20) muutettiin Tranche 2 -koneeksi. Käytössä olevista 17 koneesta seitsemän on kaksipaikkaisia. Koneista viimeinen luovutettiin 10. elokuuta 2007. Typhoonien sarjanumerot ovat CE.16-01 – CE.16-08 ja C.16-21 – C.16-30. Ilmavoimat vastaanottivat kaikkiaan 34 Trance 2 -konetta, joista kuusi on kaksipaikkaisia. Koneiden sarjanumerot ovat CE.16-09 – CE.16-14 ja C.16-31 – C.16-57 sekä C.16-63. Espanjan vaikean taloustilanteen vuoksi koneet jäivät Airbusin hallintaan, kunnes vuoden 2016 lopulla Espanja maksoi hankinnan loppusumman. Koneiden luovutukset saatiin loppuun vuoden 2019 puoliväliin mennessä.

Espanjan piti vastaanottaa 34 Tranche 3 -konetta, mutta talousvaikeudet pakottivat supistamaan määrän 20:een Tranche 3A:han. Tilaukseen sisältyi ainoastaan yksipaikkaisia koneita ja niiden luovutus alkoi 2015. Koneiden sarjanumerot ovat C.16-60 – C.16-78 lukuun ottamatta numeroa C.16-63, joka kuuluu Tranche 2:een. Koneista luovutettiin huhtikuussa 2019 kolme.

Käyttö
------

Ilmavoimat vastaanotti syyskuussa 2003 ensimmäisen koneen, joka oli kaksipaikkainen CE.16-01 (c/n ST001). Seuraavan vuoden toukokuussa saapui kolme konetta Morónin lentotukikohtaan samoin kuin ensimmäiset lentomiehistöt, jotka olivat saaneet lento- ja huoltokoulutuksensa päätökseen Getafessa. Koneiden saapuessa palautettiin palvelukseen Ala 11:n Grupo 11, joka aloitti uuden Typhoon-henkilöstön kouluttamisen. Grupo 11:een oli tarkoitus perustaa kolme laivuetta (111, 112 ja 113 Escuadrón), mutta 112:ta ei aktivoitu. Lokakuussa aktivoitiin 111 Escuadrón, jonka tehtävänä käyttöönotto, asejärjestelmien testaus ja oppaiden kokoaminen. Laivue saavutti operatiivisen valmiuden heinäkuussa 2008, jolloin se aloitti päivystystehtävät. Tammikuussa 2004 aktivoitiin 113 Escuadrón, joka aloitti koulutuslaivueena kouluttaen myös Saudi-Arabian ja Saksan ilmavoimien lentäjiä.

Dassault Mirage F1 poistui Espanjan ilmavoimien käytöstä 23. kesäkuuta 2013, kun Ala 14 aloitti Los Llanos-Albacetessä kaluston vaihdon Typhooneihin. Lennoston 142 Escuadrón vastaanotti ensimmäiset kahdeksan Typhoonia vuoden 2013 puolivälissä. Vuodessa laivue oli saavuttanut täyden 12 Tranche 2 -koneen vahvuuden. Vuoden 2016 puoleenväliin mennessä laivueen vahvuus oli nostettu 17 koneeseen, joista kaksi oli kaksipaikkaisia CE.16-koneita. Lennoston toinen laivue 142 Escuadrón aktivoitiin uudelleen syyskuussa 2017.

Lähteet
-------

1. 1 2 3 4 5  Spanish 'spaceships': Honing the Typhoon. (issue 379) *Air Forces Monthly*, 2019, nro October, s. 66–70. London:  Key Publishing Ltd.   (englanniksi)

Aiheesta muualla
----------------

* Kuvia tai muita tiedostoja aiheesta **C.16 Typhoon** Wikimedia Commonsissa
**Arvid Päätalo** (12. tammikuuta 1904 – 22. joulukuuta 1969*lähde?*) oli kirjailija Kalle Päätalon setä, eli hänen isänsä Herman Päätalon nuorin veli. Hän oli naimaton ja asui pitkälti renkinä eri taloissa, maksaen asumisestaan heinätöillä. Hän auttoi Kallioniemen tuvan rakentamisessa Kallen ollessa pieni. Hän oli myös metsätyömies ja metsätöiden aikana asui metsäkämpillä. Viimeiset vuotensa hän vietti Isokummussa, veljensä Karl Gustafin eli Kummun-Kallen talossa. Tämä sijaitsee tien varressa puolivälissä matkaa Taivalkosken kirkolta Jokijärvelle.*lähde?*

Päätalo tuo esille Arvin pelihimon. Arvi ei ehtinyt juuri rikastua, tienestinsä hän hävisi melkein heti korttiringissä. Hän oli luonteeltaan rauhallinen, peräti niin, että veli Herman ehti häneen monesti tuskastua.*lähde?*

Arvid hirttäytyi joulun alla 1969*lähde tarkemmin?*. Tähän oli yhtenä syynä epäselvyys asumisoikeudesta Isokummussa. Tila kuului Kummun-Kallen kuolinpesälle, ja perintöä ei ollut jaettu. Sitä saapui vaatimaan Kummun-Kallen toisen vaimon poika*lähde tarkemmin?*.

Lähteet
-------

1. ↑  Kalle Päätalo: Pölhökanto Iijoen törmässä (1998)
2. ↑  Raimo Jokisalmi: Jokijärven rannalta (2005)
**Jingei** (jap. 迅鯨) oli keisarillisen Japanin laivaston vuonna 1876 vesillelaskettu puurunkoinen siipirataskorvetti. Sen aseistuksena oli kaksi 4,7 tuuman tykkiä.

Valmistus
---------

Francois Léonce Vernyn suunnittelema alus tilattiin Yokosukan laivastontelakalta, missä köli laskettiin telakan ensimmäisenä aluksena 26. syyskuuta 1873. Alus laskettiin vesille 4. syyskuuta 1876 ja valmistui 5. elokuuta 1881. Valmistumista oli viivästyttänyt propulsiojärjestelmän toteuttamisessa havaitut ongelmat, joista merkittävin oli siipirattaiden voimansiirron heikkous. Aluksen valmistuskustannukset olivat 563 976 jeniä.

Palvelus
--------

Heinäkuusta 1881 helmikuuhun 1886 alus oli keisarillisena jahtina, minkä jälkeen se siirrettiin proomuksi torpedokoulutuskeskukseen, missä se osallistui saksalaisten Schwartzkopf- ja ranskalaisten Canet-torpedoiden testaamiseen. Alus poistettiin alusluettelosta 2. joulukuuta 1893.

Lähteet
-------

* Gardiner, Robert (toim.): *Conway’s All the World’s Fighting Ships 1860–1905*. Lontoo: Conway Maritime Press, 2002. ISBN 0-85177-133-5. (englanniksi)
* Lengerer, Hans: The Genesis of Yokosuka Navy Yard.  *Warship 2022*, 2022, s. 132-146. London:  Osprey Publishing. ISBN 978-1-4728-2781-2.   (englanniksi)

### Viitteet

1. ↑  Gardiner 2002, s. 232.
2. 1 2  Lengerer 2021 s. 143
Antti Kempas Osakan MM-kisoissa 2007
**Antti Heikki Juhani Kempas** (s. 3. lokakuuta 1980 Helsinki) on suomalainen kilpakävelijä, joka edustaa seuratasolla Keski-Uudenmaan Yleisurheilua.
Kempas on edustanut Suomea kaksissa olympialaisissa (Peking 2008 ja Lontoo 2012), MM-kilpailuissa Helsingissä 2005, Japanin Osakassa 2007 ja Korean Daegussa 2011 sekä EM-kilpailuissa Göteborgissa 2006. Arvokilpailujen paras sijoitus on 11. tila Osakan MM-kilpailuissa. Hän voitti urallaan kuusi aikuisten Suomen mestaruutta. Maaotteluissa Kempas edusti Suomea 22 kertaa.

Kempaksen ensimmäinen aikuisten SM-mitali oli 20 kilometrin kävelyn SM-hopea Kalevan kisoissa 2001 ajalla 1.38.01. Vuonna 2003 hän voitti 50 kilometrin kävelyn SM-kultaa ajalla 4.18.40. Seuraavana vuonna Kempas voitti Kalevan kisoissa 20 kilometrillä hopeaa ajalla 1.30.20 ja myöhemmin samana vuonna 50 kilometrillä SM-kultaa ajalla 4.02.15. Vuonna 2005 hän voitti sisäratojen SM-hopeaa 5 000 metrin kävelyssä ajalla 21.11,06. Kalevan kisoissa hän voitti 20 kilometrin Suomen-mestaruuden ajalla 1.28.54. Hänet valittiin Suomen joukkueeseen Helsingin MM-kisoihin, joissa hän käveli 50 kilometrillä 21:nneksi.

Kempas voitti Kalevan kisoissa 2006 SM-kultaa 20 kilometrillä. Hän kilpaili Göteborgin EM-kisoissa 50 kilometrillä, mutta keskeytti. Hän voitti 2007 sisäratojen Suomen mestaruuden 5 000 metrin kävelyssä. 20. toukokuuta 2007 Kempas alitti kävelyn Euroopan cupissa Osakan MM-kisojen 50 kilometrin kävelyn A-rajan käveltyään ennätyksekseen 3.57.59. Hän voitti Kalevan kisoissa kultaa 20 kilometrillä. Osakassa hän sijoittui 50 kilometrillä 11:nneksi ajalla 3.59.34.

Kalevan kisoissa 2008 Kempas sijoittui 20 kilometrillä hopealle niukasti Jarkko Kinnuselle hävinneenä. Pekingin 2008 olympialaisissa Kempas oli 50 kilometrillä 20:s. Hän voitti 20 kilometrin Suomen-mestaruuden Kalevan kisoissa 2010 ja oli samana vuonna toinen 30 kilometrin SM-kilpailussa. Hän sijoittui 20 kilometrillä kolmanneksi Kalevan kisoissa 2011. Daegun MM-kilpailuissa hänet hylättiin 50 kilometrin kävelyssä.

Henkilökohtaiset ennätykset
---------------------------

Lähde: Tilastopaja
* 3 000 metrin ratakävely: 11.52,02 (2005)
* 5 000 metrin ratakävely: 20.36,76 (2004)
* 5 kilometrin kävely: 23.58 (2007)
* 10 000 metrin ratakävely: 42.49,1 (2006)
* 10 kilometrin kävely: 42.12 (2007)
* 20 000 metrin ratakävely: 1.28.48,9 (2006)
* 20 kilometrin kävely: 1.25.29 (2007)
* 30 kilometrin kävely: 2.16.52 (2010)
* 50 kilometrin kävely: 3.55.19 (2008)

Lähteet
-------

1. 1 2 3 4 5 6  Antti Kempas Tilastopaja (vaatii kirjautumisen, maksullinen palvelu).   (käyttäjätunnuksella)
2. ↑  Competitions - European Athletics Championships - History - European Athletics *european-athletics*. Viitattu 8.3.2016.
3. ↑  Kinnunen 10:s ja Kempas 11:s viidenkympin kävelyssä *Yleisurheilu.fi*. Viitattu 8.3.2016. [vanhentunut linkki]
4. ↑  Kempaksen hylkäykseen eriskummallinen syy *Yle.fi*.  3.9.2011. Viitattu 3.9.2011. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
6. arrondissementin sijainti.
6.arrondissementin kaupungintalo
**Pariisin 6. arrondissementti** (ransk. *6e arrondissement de Paris*) on yksi kahdestakymmenestä arrondissementista. Sen tunnetaan myös nimellä *arrondissement du Luxembourg*  ja se jaetaan edelleen neljään kortteliin (ransk. *quartiers*), jotka ovat *Monnaie*, *Odéon*, *Notre-Dame-des-Champs* ja *Saint-Germain-des-Prés*.

Arrondissementtia rajaa lännessä 7. arrondissementti, pohjoisessa Seine-joki ja 1. arrondissementti, etelässä 14. arrondissementti ja 15. arrondissementti sekä idässä 5. arrondissementti.

Arrondissementin väkiluku oli vuonna 43 880 henkeä vuonna 2006 ja sen pinta-ala on 2,15 km². Arrondissementin määrinä on toiminut UMP-puolueen Jean-Pierre Lecoq vuodesta 1995 lähtien.

Nähtävyydet
-----------

* Ranskan instituutti
* Luxembourgin puisto
* Palais du Luxembourg – Ranskan senaatti

Lähteet
-------

1. ↑  Populations légales en vigueur à compter du 1er janvier 2014: Arrondissements – cantons – communes INSEE. Viitattu 11.1.2015.

Aiheesta muualla
----------------

* Kuvia tai muita tiedostoja aiheesta **Pariisin 6. arrondissementti** Wikimedia Commonsissa

* 6. arrondissementin kotisivut (Arkistoitu – Internet Archive)
Johann Büttikofer vuonna 1908.
**Johann Büttikofer** (9. elokuuta 1850 Ranflüh – 24. kesäkuuta 1927 Bern) oli sveitsiläinen eläintieteilijä.

Büttikofer opiskeli biologiaa Bernissä. 1879 hän liittyi Leidenin kuninkaallisen eläinmuseon (Royal Zoological Museum) henkilökuntaan ollen kuraattori 1884–1897. Hän teki 2 tutkimusmatkaa Liberiaan, vuosina 1879–1882 ja 1886–1887. Vuosina 1893–1894 hän osallistui Anton Willem Nieuwenhuisin tutkimusretkelle Borneoon.

Büttikofer toimi Rotterdamin eläintieteellisen puutarhan johtajana 1897–1924. Vetäydyttyään virasta hän asettui Berniin.

Büttikofer kuvaili linnuista muun muassa viherlurin (*Trichoglossus weberi*) 1894.

Teoksia
-------

* *Mededeelingen over Liberia. Resultaten van eene onderzoekingsreis door J. Büttikofer en C.F. Sala in de jaren 1879–1882.* (1883)
* *Reisebilder aus Liberia: Resultate geographischer, naturwissenschaftlicher und ethnographischer Untersuchungen während der Jahre 1879–1882 und 1886–1887.* (1890)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Alankomaat

 |
|  |
| Tieteilijät | 
* CiNii

 |
|  |
| Taiteenala | 
* Photographers' Identities

 |
|  |
| Henkilöt | 
* Deutsche Biographie

 |
|  |
| Muut | 
* Historical Dictionary of Switzerland
* IdRef

 |

 |
**Brevet** on sotilastermi, jolla viitataan joissakin maissa käytössä olleeseen järjestelmään, jossa sotilaalle myönnettiin lähinnä kunnianosoituksena *brevet*-sotilasarvo. Brevet-sotilasarvot eivät yleensä automaattisesti oikeuttaneet arvon normaalisti tuomiin oikeuksiin tai palkkioihin, ellei sotilas todella toiminut brevet-arvonsa mukaisissa tehtävissä. Brevet-arvo on englannin kielessä merkitty yleensä sanalla **brevetted** (*brevetted major general Rutherford B. Hayes*) tai lyhennettynä muodossa **bvt.** (esimerkiksi *bvt. brigadier general Benjamin Harrison*). Brevet-arvoja on käytetty ainakin Yhdysvalloissa, Iso-Britanniassa, Ranskassa, Espanjassa ja Saksassa. 

Kun Yhdysvaltain sisällissodan lopussa Unioni oli jo käytännössä katsoen varmistanut voittonsa, myönnettiin lähes kaikille Unionin armeijan upseereille jokin korkea brevet-arvo. Brevet-arvo ei oikeuttanut todelliseen valtaan armeijassa, vaan arvoja käytettiin vain kuvastamaan sotilaan kunniakasta palvelusta armeijassa.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Gorzów Wielkopolski** (saks. *Landsberg an der Warthe*) on kaupunki Lubuszin voivodikunnassa Länsi-Puolassa Wartajoen varrella. Vuoden 2019 arvion mukaan siellä asui 123 609 asukasta. Puolan suurimmat öljyvarannot sijaitsevat Gorzówin lähistöllä. 

Kaupunki rakennettiin alkujaan rajalinnoitukseksi, ja sen nimi oli Landisberch Nova. Kaupunginmuuri pystytettiin 1321. Muuri tuhoutui 30-vuotisessa sodassa, kun Ruotsin joukot valtasivat kaupungin. Sodan jälkeen kaupungista kehittyi merkittävä kauppapaikka. 1800-luvulla vedetty rautatie nopeutti kaupungin teollistumista. Vuonna 1945 kaupunki vaurioitui pahoin, kun Saksan ja Neuvostoliiton joukot taistelivat sen hallinnasta. Gorzów Wielkopolski oli vuosina 1975–1998 Gorzówin voivodikunnan hallinnollinen keskus.

Lähteet
-------

1. 1 2  Gorzów Wielkopolski *citypopulation.de*. Viitattu 5.10.2020. (englanniksi)
2. ↑  Gorzów Wielkopolski *neumark.pl*. Viitattu 26.5.2013.

Aiheesta muualla
----------------

* Kuvia tai muita tiedostoja aiheesta **Gorzów Wielkopolski** Wikimedia Commonsissa
Gaeseongin teollisuusaluetta
**Gaeseongin teollisuusalue** (kor. 개성공업지구, *Gaeseong gongeopjigu*, hanja 開城工業地區, McCune–Reischauer *Kaesŏng kongŏpchigu*) on erityishallinnollinen 65 neliökilometrin suuruinen teollisuusalue Pohjois-Koreassa. Se sijaitsee noin 10 kilometriä Koreoiden väliseltä demilitarisoidulta rajavyöhykkeeltä pohjoiseen. Yhteisteollisuusalue avattiin vuonna 2004.

Eteläkorealaiset yritykset ovat investoineet teollisuusalueelle noin 660 miljoonaa euroa vuoteen 2012 mennessä. Etelä-Korea vastaa myös alueen puhelin- ja sähköyhteyksistä. Teollisuusalueelle on suora tie- ja raideyhteys Etelä-Koreasta, ja sinne on tunnin matka Etelä-Korean pääkaupungista Soulista. Alueella toimii yli 120 eteläkorealaista yritystä. Yritykset ovat pääosin tekstiiliteollisuutta, mutta mukana on myös kemianteollisuutta sekä kone-elektroniikan- ja puolijohteiden valmistajia. Yrityksissä työskenteli vuoden 2012 lopulla 53 500 pohjoiskorealaista ja 800 eteläkorealaista, jotka työskentelevät lähinnä työnjohdossa. Molemmat maat hyötyvät alueesta. Eteläkorealaiset yritykset saavat käyttöönsä koulutettua ja edullista pohjoiskorealaista työvoimaa. Pohjoiskorealaiset taas saavat palkkatuloja, keskimäärin 112 euroa kuukaudessa.

Teollisuusalue konflikteissa
----------------------------

Vuonna 2009 Pohjois-Korea sulki rajan ja pääsyn teollisuusalueelle Etelä-Korean ja Yhdysvaltojen sotaharjoitusten takia.

Vuonna 2013 Pohjois-Korea esti eteläkorealaisten työntekijöiden pääsyn teollisuusalueelle maiden välien kiristyttyä. Sulku kesti viisi kuukautta; huhtikuusta syyskuuhun.

Lähteet
-------

1. 1 2 3  Antti Korhonen: Kaesong on Koreoiden suhteiden mittari.  *Aamulehti*, 4.4.2013, s. A13.
2. ↑  Koreoiden jaettu teollisuusalue avattiin.  *Aamulehti*, 17.9.2013, s. A13.

Aiheesta muualla
----------------

* Kuvia tai muita tiedostoja aiheesta **Gaeseongin teollisuusalue** Wikimedia Commonsissa

  


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Pohjois-Korean hallinnolliset alueet |
| --- |
|  |
| Maakunnat | Gangwon • Etelä-Hamgyeong • Etelä-Hwanghae • Etelä-Pyeongan • Jagang • Pohjois-Hamgyeong • Pohjois-Hwanghae • Pohjois-Pyeongan • Ryanggang | Pohjois-Korean lippu |
|  |
| Erityisasemassa olevat kaupungit | Pjongjang • Nampo • Raseon |
|  |
| Erityishallintoalueet | Gaeseongin teollisuusalue • Geumgangvuoren matkailualue • Sinuijun erityishallintoalue |

 |
**BrewDog** on skotlantilainen panimo, jonka kotipaikka on Ellon, Aberdeenshire. Panimo valmistaa käsityöläisoluita.

Historia
--------

James Watt ja Martin Dickie perustivat BrewDog-panimon vuonna 2007. Ensimmäiset oluet myytiin huhtikuussa, jolloin perustajat olivat 24-vuotiaita. Panimo sijaitsi tuolloin Fraserburghissa, mistä he siirtyivät suurempiin tiloihin 2012 Elloniin. Yritys on kasvanut nopeasti ja sen nettovarallisuus 2013 päätteeksi oli yli 12 miljoonaa puntaa.

Oluet
-----

Brewdog Hardcore IPA
Panimo valmistaa erityylisiä oluita, esimerkiksi India pale ale, pale ale, portteri ja barley wine. He ovat tehneet myös maailman vahvinta olutta aikanaan, 32% Tactical Nuclear Penguin ja uudempana 55% The End of History. Oluita on saatavilla pulloissa ja tölkeissä kuluttajille, sekä tynnyreissä ravintoloille. 

Tuotteisto koostuu tällä hetkellä neljästä tuotekategoriasta, riippuen siitä kuinka paljon tiettyä olutta tehdään tai mikä sen saatavuus on. 

* *Headliners* oluet ovat panimon myydyimmät eli niin sanotut volyymioluet.
	+ Punk IPA
	+ Five AM Red Ale
	+ Brixton Porter
	+ Dead Pony Pale Ale
	+ This. Is. Lager.
* *Amplified* oluita tehdään harvemmin ja eivät välttämättä ole saatavilla ympäri vuoden.
	+ Jack Hammer
	+ Libertine Black Ale
	+ Dogma
	+ Cocoa Psycho
	+ Tokyo\*
	+ Hardcore IPA
* *Small Batch* kategoriassa oluita tehdään erittäin harvoin. Ne ovat kokeellisia oluita ja voi olla, että joidenkin oluiden teko jää yhteen kertaan. Tästä syystä tämä kategoria muuttuu jatkuvasti.
	+ Clown King
	+ Electric India
	+ #Mashtag
	+ Black Jacques
	+ Dog C
	+ Everyday Anarchy
	+ Hello My Name Is Päivi
	+ lukuisia muita
* *Abstrakt* sarjan oluita tehdään vain yksi erä per olut. Kaikki pullotetaan, pullot sarjanumeroidaan ja erä nimetään juoksevalla koodilla, AB01 (huhtikuu 2010) ollessa ensimmäinen ja AB16 uusin (toukokuu 2014).

Baarit
------

Yritys on myös avannut nimeään kantavia baareja ympäri maailmaa. Tällä hetkellä baareja löytyy 32 maailmanlaajuisesti, mm. Englannista, Skotlannista, Japanista, Brasiliasta, Ruotsista ja Italiasta. Suomessa ei ole enää yhtäkään Brewdog-baaria.

Lähteet
-------

1. ↑
2. ↑
3. ↑
4. ↑
5. ↑
6. ↑
7. ↑
8. ↑

Aiheesta muualla
----------------

* Pinterest
* Instagram
* Vimeo
* Youtube
* Twitter
**Adiabaattinen prosessi** (tai isentrooppinen prosessi) on lämpöopissa tapahtuma, jossa lämpöä ei siirry tapahtuman kohteena olevaan systeemiin tai poistu siitä muuten kuin mekaanisen työn kautta. Toisin sanoen adiabaattisen prosessin lämpöenergian muutos perustuu mekaaniseen työhön, esimerkiksi rajatun systeemin kaasun tilavuuden muutokseen. Adiabaattisessa prosessissa lämpö tai aine eivät virtaa systeemiä rajoittavan pinnan läpi.

Adiabaattisen prosessin fysikaalisia ominaisuuksia
--------------------------------------------------

Adiabaattiselle prosessille

 P V^{\gamma} = \operatorname{vakio} \qquad 
Missä P = paine, V = tilavuus, γ = adiabaattivakio (isentrooppivakio). Ideaalikaasulle γ = 5 / 3.

 \gamma = {C\_{P} \over C\_{V}} = \frac{f + 2}{f}, 
 c\_{P}  on moolinen lämpökapasiteetti vakiopaineessa ja
 c\_{V}  moolinen lämpökapasiteetti vakiotilavuudessa.
f on kaasun vapausasteiden lukumäärä (3 yksiatomiselle kaasulle, 5 kaksiatomiselle kaasulle).

Adiabaattiselle prosessille myös:

 TV^{\gamma-1} = \operatorname{vakio} 
missä T = lämpötila.
**6. prikaati** oli Suomen armeijan prikaati, joka perustettiin talvisodan päätyttyä puolustusvoimien siirtyessä keväällä 1940 rauhanajan kokoonpanoon. Se lakkautettiin puolustusvoimien jatkosodan liikekannallepanon yhteydessä kesäkuussa 1941, jolloin prikaatin tehtävänä oli perustaa Jalkaväkirykmentti 6 sekä Kenttätykistörykmentti 19:n I patteristo.

Perustaminen
------------

Prikaati muodostettiin 10. elokuuta 1940 maavoimien komentajan käskyllä Immolaan, Ruokolahdelle, Puumalaan, Sulkavalle ja Tuonilahteen sijoitetuista talvisodan aikaisesta 8. divisioonasta.

Sen esikunta muodostettiin 8. divisioonan esikunnasta sijoituspaikkana Sulkava. Prikaatin komentajaksi määrättiin eversti Torvald Ekman. Muista 8. divisioonan joukoista eli Jalkaväkirykmenteistä 20, 23, 24 sekä 26 ja Kevyt osasto 8 muodostettiin I pataljoona ja tykkikomppania Puumalaan, II pataljoona Sulkavalle Rauhaniemeen ja III pataljoona Virmutjoelle. Kenttätykistörykmentti 8:sta perustettiin prikaatin patteristo, joka sijoitettiin Sulkavalle Tuonilahteen. Viestipataljoona 8:sta muodostettiin prikaatin viestikomppania samoin Tuonilahteen.

Syksyllä 1940 saatiin rakennettua tarpeelliset parakkikylät, joita kutsuttiin kasarmialueiksi:

* Puumalaan Pappilanniemeen I pataljoonan kasarmit
* Sulkavalle Rauhaniemen Palokankaalle, Pajasalmen rannalle II pataljoonan kasarmit

Lakkauttaminen
--------------

Prikaatin III pataljoona hajotettiin jo huhtikuun lopulla 1941. Prikaati sai valmiushälytyksen 10. kesäkuuta 1941 kuten muutkin suojajoukoiksi määrätyt joukot. Käskyn mukaisesti prikaati tuli saattaa sodan ajan määrävahvuuteen kutsumalla ylimääräisiin harjoituksiin tarvittava henkilöstö. Hevoset, ajoneuvot, moottoriajoneuvot ja alukset oli otettava sekä muut tarvittavat hankinnat suoritettava.

Lähteet
-------

* Häkkinen E.I. et al: *Kannaksen kahlaajat - JR 6 jatkosodassa*. Turku: JR 6 Historiatoimikunta, 1986. ISBN 951-99787-9-8.
**1827 – Infernal Musical** on hevimusikaali, jonka ensiesitys oli Turussa 21. tammikuuta 2011. Musikaali kertoo vuonna 1827 tapahtuneesta Turun palosta, ja sisältää runsaasti heavy metal -kappaleita, muun muassa Black Sabbathilta, Metallicalta, Iron Maidenilta, Helloweenilta, Manowarilta sekä kotimaisilta yhtyeiltä, kuten Lordilta ja HIMiltä.

Näytelmän ohjasi Juha-Pekka Mikkola ja käsikirjoitti Mike Pohjola. Käsiohjelman mukaan tarinan alkuperäisidea pohjautui Pohjolan novelliin ja Mikkola keksi toteuttaa sen hevimusikaalina. Esityksen tuotti Turun Nuori Teatteri osana Turun vuotta Euroopan kulttuuripääkaupunkina 2011. Musikaali toteutettiin lähes kokonaan turkulaisvoimin. Koreografina toimi Mikko Kaikkonen ja kapellimestarina Joona Lukala. Puvustuksesta vastasi Tytti Mulo, valosuunnittelusta Antti Niitemaa ja tuliefekteistä Pyroman oy.

Näytelmässä esiintyy monta historiallista henkilöä, kuten Turun polttamisesta syytetty piika Maria Vass, arkkipiispa Jakob Tengström, Fredrika Runeberg, Paavo Ruotsalainen ja Suomen kenraalikuvernööri Arseni Zakrevski. Näytelmän keskeinen aihe on miehuus ja erilaiset miesten mallit.

Lähteet
-------

1. ↑  Esitys Turun Nuoren Teatterin sivuilla
2. ↑  Turun Sanomien arvostelu[vanhentunut linkki]

Aiheesta muualla
----------------

* Helsingin Sanomien arvostelu[vanhentunut linkki].
**Gornyi Dubnjakin taistelu** käytiin Turkin sodan aikana vuonna 1877 Gorni Dăbnikin (Gornyi Dubnjak) kylässä Plevnan länsipuolella Bulgariassa. Gornyi Dybnjakin linnoitus oli yksi linnakkeista, jotka suojasivat Plevnan ja Sofian välistä maantietä. Venäläisten oli vallattava nämä linnoitukset katkaistakseen Plevnan huoltoyhteydet ja saadakseen siten kaupungin saarrettua. Lokakuun 24. päivän aamuna klo 9 venäläiset hyökkäsivät kenraali Josif Gurkon johdolla kylän linnoitukseen ja valtasivat sen turkkilaisilta. Kahakassa avusti Suomen kaarti, josta kaatui 24 miestä, joista viisi upseeria, sekä haavoittui 94 miestä.

Helsingissä Kaartin kasarmin sisäpihalla on vuonna 1881 pystytetty Gornyi Dubnjakin taistelun muistomerkki, johon on kaiverrettu taistelussa kaatuneiden suomalaisten nimet. Muistomerkin suunnitteli arkkitehti F. A. Sjöström.

Gornyi Dubnjakin taistelu mainitaan "Suomen kaartin paluulaulun" toisessa säkeistössä.

Lähteet
-------

* Otavan tietosanakirja 1910, osa II, Gornyi Dubnjak

### Viitteet

1. ↑  Gornij Dubnjakin taistelun muistomerkki (Arkistoitu – Internet Archive) Julkiset veistokset -tietokanta. Helsingin taidemuseo. Viitattu 7.8.2013.

Merisotilas seisomassa Gornyi Dubnjakin taistelu taistelun muistomerkin edessä Kaartin kasarmin pihalla 1940-luvulla.